
Kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekusid ehitiste omanikelt kasutuslubade väljastamise taotlused koos õigesti vormistatud  ehitamise tehniliste dokumentidega, seadusega ettenähtud korras kooskõlastatud projektidega ja riigilõivu maksekorraldustega.
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva linna Ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
2.3. Ehitusseaduse § 33 lõige 2 kohaselt kasutusloa saamiseks tuleb esitada kasutusloa taotlus, ehitusprojekt, mille kohaselt ehitis on ehitatud, lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus, õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist, õigusaktis sätestatud juhtudel kirjalik nõusolek ehitise või selle osa kasutusele võtmiseks, tasuda riigilõiv.
2.4. Ehitusseaduse § 33 lõike 5 kohaselt võib anda ehitise osale kasutusloa, kui ehitise osa on võimalik funktsionaalselt ja ohutult kasutada.

3. OTSUS

Vastavalt omanike taotlustele väljastada järgmistele ehitistele kasutusload:
3.1. Oktoober AÜ Põhja tn 135 asuvale aiamajale;

3.2. Kooli põik 4 rekonstrueeritud korterile nr 3;

3.3. Peetri plats 1 rekonstrueeritud 4. korruse bürooruumidele;
3.4. Haigla tn 5 keldrikorruse laoruumide rekonstrueerimisel suitsetamisruumi tarbeks;
3.5. Aleksander Puškini tn 52 ja Aleksander Puškini tn 54 rekonstrueeritud autoremonditöökojale ja metallitöökojale.
3.6. Kalda tn 9 töökoja nr 2 ja töökoja nr 3 rekonstrueeritud fassaadidele.
4. RAKENDUSSÄTTED

4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

